armvectores/hy_wikipedia_2023 huggingface dataset:
Պրոսպերո (արբանյակ)

Պրոսպերո (Uranus XVIII), Ուրանի արտաքին անկանոն արբանյակներից մեկն է։ Հայտնաբերվել է Մեթյու Հոլմանի ղեկավարած թիմի կողմից 1999 թվականին։


== Հայտնաբերում ==
Հայտնաբերվել է Մեթյու Հոլմանի, Ջոն Կավելարսի, Բրետ Գլեդմանի, Ժան-Մարկ Պետիի և Հանս Շոլի կողմից 1999 թվականի հուլիսի 18-ին։ Արբանյակը ստացել է ժամանակավոր S/1999 U 3 անվանումը։ Հաստատումից հետո ստացել է նաև Ուրան XVIII անվանումը։
2000 թվականի օգոստոսի 21-ին արբանյակը ստացել է իր պաշտոնական Պրոսպերո անվանումը, Շեքսպիրի Փոթորիկ պիեսի կախարդի անունով։ Ուրանի բոլոր արբանյակներն անվանվել են Վիլյամ Շեքսպիրի և Ալեքսանդր Փոփի ստեղծագործությունների կերպարների անուններով։


== Ուղեծիր ==

Պրոսպերոն պտտվում է Ուրանի շուրջ մոլորակի պտույտին հակադարձ ուղղությամբ 16 276 000 կմ մեծ կիսաառանցքով, համեմատաբար ձգված էլիպտիկ ուղեծրով, պերիկենտրոնը և ապոկենտրոնը իրարից չափազանց տարբեր են՝ 10 834 570-21 489 900 կմ։ Արբանյակը պտտվում է մոլորակի ամպերի շերտից միջինում 16 136 700 կմ հեռավորության վրա։ Ուղեծրի էքսցենտրիսիտետը կազմում է 0,4445, իսկ թեքումը խավարածրի նկատմամբ 151,83°։ Պրոսպերոն պտտվում է մոտ 28 անգամ Ուրանից հեռու քան արտաքին մեծ արբանյակ Օբերոնը։
Պրոսպերոն պատկանում է Սիկորաքսի դինամիկ խմբին, որում նույնպես գտնվում են Սետեբոսն ու Ֆերդինանդը, և հավանաբար ունեն նույն ծագումը։ Խմբի արբանյակները ունեն մեծ էքսցենտրիսիտետ և մեծ ուղեծրի թեքում՝ 140-ից 170°։
Պրոսպերոն պտտվում է Ուրանի շուրջ 1962 օր 22 ժամ 48 րոպեի ընթացքում, որը կազմում է մոտ 5,374 երկրային տարի։ Պրոսպերոյի մեկ պտույտը Ուրանի շուրջ մոտավորապես 9 ամսով երկար է Սերես գաճաճ մոլորակի պտույտից Արեգակի շուրջ։


== Ֆիզիկական տվյալներ ==
Պրոսպերոյի տրամագիծը գնահատվում է մոտ 50 կմ, գնահատումը կատարվել է հիմնվելով նրա լուսատվության վրա 4%։ Մակերևույթը չափազանց մուգ է։ Արբանյակի խտությունը գնահատվում է 1,3 - 1,5 գ/սմ³։ Այսպիսով այն պետք է կազմված լինի առավելապես ջրային սառույցից և քարային ապարներից։ Պրոսպերոյի մակերևութային ձգողությունը կազմում է 0,0063 մ/վ²։
Արբանյակը երևում է բնական (գորշ) գույնով տեսանելի սպեկտրում, նույնը ինչպես և Սետեբոսը, սակայն այլ քան Սիկորաքսը (որը բաց կարմիր է)։


== Ծագում ==
Ենթադրվում է, որ Պրոսպերոն որսացվել է Ուրանի կողմից, և ի սկզբանե հանդիսացել է Կոյպերի գոտու մարմին։ Հնարավոր է, որ այս արբանյակը սկզբում դարձել է կենտավրոս և ապա նոր միայն որսացվել է մոլորակի կողմից։ Այնուամենայնիվ, որսման մեխանիզմը հայտնի չէ։


== Տես նաև ==
Ուրանի արբանյակներ
Անկանոն արբանյակ


== Ծանոթագրություններ ==

Grav Tommy, Holman Matthew J., Fraser Wesley C. (2004-09-20)։ «Photometry of Irregular Satellites of Uranus and Neptune»։ The Astrophysical Journal 613 (1): L77–L80։ Bibcode:2004ApJ...613L..77G։ arXiv:astro-ph/0405605։ doi:10.1086/424997 
Sheppard S. S., Jewitt D., Kleyna J. (2005)։ «An Ultradeep Survey for Irregular Satellites of Uranus: Limits to Completeness»։ The Astronomical Journal 129: 518։ doi:10.1086/426329 


== Արտաքին հղումներ ==
Prospero Profile Archived 2007-06-08 at the Wayback Machine. by NASA's Solar System Exploration (անգլ.)
David Jewitt pages (անգլ.)
Uranus' Known Satellites (by Scott S. Sheppard) (անգլ.)
MPC: Natural Satellites Ephemeris Service (անգլ.)
Վարդգես Ալեքսանյան

Վարդգես Ալեքսանյան (26 ապրիլի, 1974, Ստեփանակերտ - 23 օգոստոսի, 1993, Ղուբաթլու), հայ ազատամարտիկ, Արցախյան ազատամարտի մասնակից։


== Կենսագրություն ==
Վարդգես Ալեքսանյանը ծնվել է 1974 թ. ապրիլի 26-ին Ստեփանակերտ քաղաքում։ Ավարտել է թիվ 1 միջնակարգ դպրոցը։ Ծառայել է Շուշիի գնդում, մասնակցել մի շարք մարտերի։ Զոհվել է 1993 թ. օգոստոսի 23-ին՝ Ղուբաթլուի (Բաշարաթ) մարտական գործողությունների ժամանակ։ Հետմահու պարգևատրվել է ՀՀ «Արիության համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Սոդի (Սարդինիա)

Սոդի (իտալերեն՝ Soddi), կոմունա Իտալիայում` Սարդինիա մարզի Օրիստանո գավառում։
Բնակչությունը կազմում է 135 մարդ (2008 թվական), բնակչության խտությունը 25 մարդ/կմ²։ Տարածքը` 5 կմ²։ Փոստային ինդեքս — 9080։ Հեռախոսային կոդ — +39 0785։


== Բնակչություն ==


== Կոմունայի վարչակազմ ==
Հեռախոս. 0785 50024
Էլեկտրոնային փոստ. comune.soddi@actaliscertymail.it
Պաշտոնական կայք.http://www.comune.soddi.or.it/


== Արտաքին հղումներ ==
Պաշտոնական կայք (իտալ.)
Ստատիստիկայի ազգային համալսարան (իտալ.)
http://www.istat.it/english/ Archived 2009-12-07 at the Wayback Machine.
Տուռյա

Տուռյա (էստ․՝ Turja), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տերպանդրոս

Տերպանդրոս (հունարեն՝ Τέρπανδρος', մ. թ. ա. 712, Antissa, Հունաստան - մ. թ. ա. 645, Սպարտա, Sparta Municipality, Laconia Regional Unit, Պելոպոնես), հին հույն բանաստեղծ։
Քնարերգության այն տեսակը, որի մեջ գերիշխում է երաժշտությունը, կապված է Տերպանդրոսի անվան հետ։ Մելոսյան բանաստեղծության՝ խմբական քնարերգության առանձնահատկությունն այն է, որ նրա մեջ երաժշտությունը խաղում է հիմնական դեր, իսկ բանաստեղծությունը՝ ոչ էական։ Տերպանդրոսը զարգացնում է քնարերգության այս ճյուղը։ Տերպանդրոսին վերագրվում են սկոլիաները-սեղանի կամ խնջույքի երգերը, որոնք գոյություն են ունեցել վաղ ժամանակներից ժողովրդի մեջ և երգվել խնջույքի ժամանակ, հերթով, սեղանակիցների կողմից։
Ըստ ավանդության Տերպանդրոսը Պյութոսի հրամանով գալիս է Սպարտա քաղաքը և իր երգերով հանգստացնում քաղաքացիներին, որոնց մեջ քաղաքական գժտություն կար։ Սպարտան գրավել էր Մեսսինա քաղաքը և 7-րդ դարի սկզբին դարձել ուժեղ պետություն։ Սպարտացիները սիրում էին երաժշտություն և, նույնիսկ, նրանք թշնամու վրա հարձակվում էին սրնգի նվագի տակ, չափական քայլերով և սերտ կապակցություն տեսնում իրենց քաջության և զորքի երաժշտության միջև։ Սպարտայի հրավերով այստեղ էին համախմբվում ժամանակի նշանավոր երաժիշտները և բանաստեղծները։ Տերպանդրոսը նույնպես հրավիրվում է և մասնակցում բանաստեղծական հանդեսներին ու մրցանակ ստանում։
Տերպանդրոսը բնիկ լեսբոսցի էր, բայց ապրում էր Սպարտայում և սիրում սպարտական կարգերը։ «Այնտեղ ապրում է քաջարի երիտասարդությունը,- ասում է Տերպանդրոսը,- այնտեղ հնչում է երաժշտության ձայները, այնտեղ իշխում է արդարությունը»։
Տերպանդրոսը երաժշտության մեջ նորարար է։ Կիթառը մինչ այդ բաղկացած էր չորս լարից, որի շնորհիվ հնարավոր էր նվագել միայն պարզ եղանակներ, բայց Տերպանդրոսը եղավ առաջինը, որ լարերի թիվն ավելացրեց և չորսից հասցրեց յոթի։ Մելոսյան բանաստեղծները հորինեցին բազմաթիվ մելոդիաներ, որոնք կոչվել են «Նոմոս»-ներ։ Նոմոսի մշակողը համարվում է Տերպանդրոսը։ Այս կարգի նշանավոր երգիչ է նաև թեբեացի Կոլոնասը, իսկ ամենախոշորը՝ արգոսցի Սակադոսը, որ հեղինակելով Պիթյան նոմոսը, առանց երգելու նվագել է սրնգի վրա։


== Աղբյուրներ ==
Ռուսկի Վոժոյ

Ռուսկի Վոժոյ (ռուս.՝ Русский Вожой, ուդմ.՝ Ӟуч Вожой), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 473 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոյգորոդսկի շրջան

Կոյգորոդսկի շրջան (ռուս.՝ Койгородский район, կոմի՝ Койгорт район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1949 թվականին։ Վարչական կենտրոնը՝ Կոյգորոդոկ։


== Աշխարհագրություն ==
Շրջանի տարածքի մակերեսը կազմում է 10416 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 8244 մարդ։ Բնակչության խտությունը կազմում էր 0,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հայսմավուրք (4693)

Հայսմավուրք (4693), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4693 թվի տակ։ Ձեռագիրը գրվել է 1648 թվականին Տէր Մարտիրոս գրչի Ստեփաննոս վարդապետ գրչի կողմից Սուրբ Գևորգում (Լիմ անապատ)։ Ստացողը եղել է Տէր Աբրահամը։ Կազմողները եղել են՝ Մեսրոպ վարդապետը, Թումայ երէցը և Թաթուլ մենակեացը։ Գրված է թղթի վրա, որը ունի 40x26 չափս։ Ձեռագիրը կազմված է 354 թերթից։ Գրված է երկսյուն, բոլորգրով։ Ունի տերունական 1, կիսախորան և լուսանցազարդ մանրանկարներ։ Կազմը` կաշեպատ տախակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 65բ, 225բ, 353բ, 354ա և այուր, հետագայի՝ 3ա, 354ա, 354բ (1671թ.), կնիք՝ 353բ (ենթադրաբար Մաղաք)։


== Ծանոթագրություններ ==
Այնսիլեմ

Այնսիլեմ (անգլ.՝ Ainsielem) («Աշխարհի գարուն»), մունիցիպալիտետ Մալթայի Գոզո կղզու հարավ-արևելքում։ Ներառում է նաև Կոմինո կղզին։ Մունիցիպալիտետի բնակչությունը՝ 2570 մարդ (2005)։


== Անվանում ==
Անվանումն առաջացել է ջրի աղբյուրից, որի շուրջ մոտավորապես 1700 թվականներին կառուցվել են հանրային բաղնիքներ։ Տեղանվան բառացի թարգմանությունը՝ «խաղաղ աղբյուր»։


== Տեսարժանություն ==
Տեսարժան վայրերն են Մգարի նողուցը և ձկնորսական գյուղը։ Զբոսաշրջիկներին հայտնի է նաև Սուրբ Անտոնիոսի ֆրանցիսկանյան հին եկեղեցին։
Հայտնի վայրերն են նաև․

Չեմբրեյ նավահանգիստը
Լորետո տիկնոջ սրբավայրը
Պյացա Տադ Դեհրա
Հարզելյան աշտարակ
Մգար իքս Սինի աշտարակ
Կոմինո


== Քաղաքի հիմնական փողոցները ==
Pjazza Indipendenza (Անկախության հրապարակ)
Pjazza Loreto (Լորետո հրապարակ)
Triq Borġ Għarib (Տրիք Բորգ փողոց)
Triq il-Fawwara
Triq il-Ġnien
Triq il-Ħamri
Triq il-Qala (Քալա փողոց)
Triq in-Nadur (Նադուր փողոց)
Triq ix-Xatt (Առափնյա փողոց)
Triq iż-Żewwieqa
Triq l-Imġarr (Մգար փողոց)
Triq Sant' Antnin (Սուրբ Անտոնիոսի փողոց)


== Ծանոթագրություններ ==
Յուլյա Գավրիլինա

Յուլյա Գավրիլինա (ռուս.՝ Ю́лия Миха́йловна Гаври́лина, հունիսի 26, 2002(2002-06-26), Տյումեն, Ռուսաստան, հայտնի է նաև իբրև Յուլկա Շպուլկա և ուղղակի GAVRILINA), ռուս վիդեոբլոգեր (տիկտոկեր), երգչուհի, հաղորդավարուհի։ 2020 թվականի հոկտեմբերին ռուսական Forbes ամսագիրը ներառել է նրան ամենաշատ վարձատրվող տիկտոկերների ցանկի չորրորդ հորիզոնականում։


== Կենսագրություն ==
Ծնվել է 2002 թվականին հունիսի 26-ին Սիբիրում։ Փոքր տարիքում կորցրել է հորը։ Երկու տարեկանում ընտանիքի հետ տեղափոխվել է Մոսկվա՝ տատիկի մոտ։ Ապրում է մոր և խորթ հոր հետ։ Մանուկ հասակում հետաքրքրվել է պարով։
14 տարեկանում գրանցվել է «Musical.ly» (արդեն Տիկտոկ) կայքում։ Նրա վիդեոների թեմաներն են՝ հումոր, պարեր, երգեր (քավերներ հանրաճանաչ հիթերի վրա)։ Դա նրան բերել է մեծ ճանաչում։ 2020 թվականի դեկտեմբերի դրությամբ նրա տիկտոկյան էջն ուներ ավելի քան 8 միլիոն հետևորդ։
2020 թվականի ապրիլից ընդգրկված է «Hype House Rus» տիկտոկերների տան մեջ։ 2020 թվականի ամռանը առաջնելույթ է ունեցել որպես երգչուհի՝ ներկայացնելով հանրությանը «Жу Жу» հիթը։ Աշնանը՝ հոկտեմբերի 17-ին, Յուլյան թողարկել է «Только ты» երգը։ Դեկտեմբերի 27-ին Յուլյան թողարկել է «Замело» ամանորյա երգը։ 
2021 թվականի փետրվարին Յուլյան Տիկտոկում ուներ 9 միլիոն հետևորդ։ Փետրվարի 17-ին թողարկվել է «Ближе к звёздам» երգը։ Ինչպես գրում է Forbes-ը՝ «Գավրիլինայի ձայնը ցածր է, խզզոցով, ինչով էլ տարբերվում է մնացած տիկտոկերներից»։


== Սկավառակագրություն ==


=== Երգեր ===


== Վարկանիշ ==
Ըստ ռուսական Forbes-ի՝ Ամենաշատ վարձատրվող տիկտոկերի ցանկի 4-րդ հորիզոնական
Տիկտոկի թոփ 5 երգող աստղերի 2-րդ հորիզոնական


== Մրցանակներ և անվանակարգեր ==


== Ծանոթագրություններ ==
Գևորգ Բադալյան

Գևորգ Բադալյան (հունվարի 5, 1991(1991-01-05), Երևան, Հայկական ԽՍՀ, ԽՍՀՄ), հայ ֆուտբոլիստ, հարձակվող։


== Կարիերա ==


=== Ակումբային ===
Սկսել է ֆուտբոլ պարապել Մոստ քաղաքի «Բանիկ» ակումբի դպրոցում։ Այդ ակումբի կազմում իր առաջնախաղը նշել է 2010 թվականին։ Չեխիայի առաջնությունում անց է կացրել 17 խաղ և խփել 4 գոլ։ 2011 թվականից հանդես է գալիս որպես Օստրավա քաղաքի «Բանիկ» ֆուտբոլային ակումբի պաշտպան։


=== Հավաքական ===
Հրավիրվել է խաղալու Հայաստանի մինչև 17, մինչև 19 և մինչև 21 տարեկանների հավաքականներում։ Ընդհանուր առմամբ մասնակցել է 11 խաղի և խփել 1 գնդակ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Профиль на сайте footballdatabase.eu (անգլ.)
Գևորգ Պրազյան

Գևորգ Պրազյան (հուլիսի 24, 1989(1989-07-24), Երևան, Հայկական ԽՍՀ, ԽՍՀՄ), հայ ֆուտբոլիստ, Երևանի «Արարատ» ակումբի դարպասապահ։


== Ակումբային կարիերա ==


=== Արարատ (Երևան) ===
Գևորգ Պրազյանը Երևանի «Արարատ» ակումբի սան է։ Պատանեկան տարիներից խաղացել է հարազատ ակումբում։ 2004 թվականից հանդես է եկել «Արարատի» երկրորդ կազմում։ Երկու տարի անց սկսել է հրավիրվել Հայաստանի մինչև 19 տարեկանների հավաքական, որի կազմում անցկացրել է յոթ խաղ։ 2008 թվականից Արարատի հիմնական դարպասապահն է։ 2009 թվականին նա եղել է պատանեկան հավաքականի խաղացող, ներկայում երիտասարդական ակումբի խաղացող է։ «Արարատի» կազմում դարձել է Հայաստանի առաջնության արծաթե մեդալակիր և Հայաստանի գավաթակիր։ 2009 թվականի «Արարատն» անհաջողությամբ է անցկացրել մրցաշրջանը, որի պատճառով դուրս է մնացել Պրեմիեր լիգայից։ Առաջին լիգայի մրցաշրջանում Պրազյանը դաշտ դուրս եկավ երեք անգամ, որից հետո այլևս չմասնակցեց խաղերին։ Այդ ժամանակ Պրազյանն ակումբի հետ ուներ երկամյա պայմանագիր


=== Իմպուլս ===
Ամառային տրանսֆերային պատուհանի ժամանակ տեղափոխվել է Դիլիջանի «Իմպուլս»։ Առաջին իսկ խաղում նա ընդգրկվել է թիմի հիմնական կազմում՝ մասնակցելով Գյումրիի «Շիրակ» ակումբի դեմ խաղին։ Մրցաշրջանի ընթացքում նա մասնակցեց ընդամենը հինգ խաղի։ Այնուհետև նա մասնակցել է երկու խաղերի, որից հետո որոշել է լքել ակումբը։


=== Գանձասար ===
«Իմպուլսից» հեռանալուց հետո Գևորգ Պրազյանը մեկ ամսով դուրս մնաց մարզումներից։ Հուլիսի վերջին հայտնի դարձավ, որ Պրազյանը բանակցություններ է սկսել Կապանի «Գանձասար» ակումբի հետ։ Ի վերջո նա տեղափոխվում է «Գանձասար». նոր ֆուտբոլիստը հայտավորվել է մասնակցելու Հայաստանի գավաթի խաղարկության 2011/12 մրցաշրջանին, սակայն խաղադաշտ դուրս չի եկել, քանի որ այդ ժամանակ թիմի հիմնական դարպասապահն էր Լևան Բուբուտեիշվիլին։ 2011/12 մրցաշրջանում Հայաստանի ֆուտբոլի ֆեդերացիան որոշում է ընդունել, որ հայկական ակումբներում չեն կարող խաղալ լեգեոներ դարպասապահներ, ինչի պատճառով ակումբը ստիպված եղավ հրաժարվել հիմնական դարպասապահից։


== Ելույթների վիճակագրություն ==
20012 թվականի հուլիսի 23-ի տվյալներով


== Ձեռքբերումներ ==
 «Արարատ» (Երևան)
Հայաստանի առաջնության արծաթե մեդալակիր - 2008
Հայաստանի գավաթակիր - 2008
Հայաստանի գավաթի խաղարկության եզրափակչի մասնակից - 2007
Հայաստանի սուպերգավաթակիր - 2009


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
Ֆուտբոլիստի էջը playerhistory.com կայքում (անգլ.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը FootballFacts.ru կայքում (ռուս.)
Ֆուտբոլիստի էջը soccerway.com կայքում (անգլ.)
Բոյուքդարա (այլ կիրառումներ)

Բոյուքդարա, կարող է վերաբերել՝

Բոյուքդարա - գետ Հայկական լեռնաշխարհում
Բոյուքդարա - գետակ Հայկական լեռնաշխարհում
Սիդորովո (գյուղ, Տյոմկինսկի շրջան)

Անվան այլ կիրառումների համար տե՛ս՝ ՍիդորովոՍիդորովո (ռուս.՝ Сидорово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արսագո Սեպրիո

Արսագո Սեպրիո (իտալերեն՝ Arsago Seprio), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 4508 մարդ է։ Բնակչության միջին խտությունը՝ 451 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 21010։ Հեռախոսային կոդը՝ 00331։
Կոմունայի հովանավորն է սուրբ նահատակ Վիկտոր Մաուրուսը։ Տոնը նշվում է մայիսի 8-ին։


== Արտաքին հղումներ ==
http://comune.arsago-seprio.va.it/ Archived 2012-02-04 at the Wayback Machine.


== Ծանոթագրություններ ==
Նիգ

Նիգ, Այրարատ նահանգի 15-րդ գավառը։ Կենտրոնն էր Քասաղ ավանը (այժմ՝ քաղաք Ապարան)։ Տարածքով մոտավորապես համապատասխանում էր ՀԽՍՀ հետևյալ վարչական շրջաններին.
1. Ապարանի շրջան,
2. Սպիտակի շրջան,
3. Վանաձորի շրջան կամ Գուգարքի շրջան,
4. Հրազդանի շրջանի հյուսիսային և արևելյան մասերը,
5. Սևանի շրջանի լճափնյա մասերը,
6. Նաիրիի շրջան։
Մեծ Հայքի թագավորության ավատականացման (ֆեոդալականացման) գործընթացին զուգընթաց, Նիգ գավառից անջատվել են Մազազ և Վարաժնունիք գավառները։
Տե'ս Մեծ Հայքի թագավորության Այրարատ նահանգի քարտեզը։
Նիգ գավառի տերերն էին Գնթունիները։
Գնթունիներ, հայ նախարարական տոհմ։ Ըստ Մովսես Խորենացու, Գնթունիների նախարարությունը հաստատել է Հայոց ավանդական թագավոր Վաղարշակը՝ Հայաստանում բնակված քանանական ցեղի սերնդից Ձեռես իշխանին կարգելով արքունիքի զգեստավորման գործակալ։ Քանիդաս տոհմապետի գլխավորությամբ քանանացիների ներգաղթի և Հայաստանում բնակություն հաստատելու մասին տեղեկացնում են նաև Պրոկոպիոս Կեսարացին և Ստեփանես Տարոնեցին։ Ներսես Լամբրոնացին Գնթունիներին անվանում է քանանեդացիներ։ Սահակյան գահնամակում Գնթունիները դասվել են 21-րդ տեղում։ Հայոց բանակին տվել են 300 հեծյալ։ Մովսես Խորենացին հիշատակում է Գնթունիների նահապետ Զորային, Ղազար Փարպեցին՝Վարդանանց պատերազմում նահատակված Տաճատ իշխանին Վահանանց կողմնակից Վառգոշին։ Գնթունիները հայ մատենագրության մեջ հետագա դարերում հիշվում են որպես հմուտ զինվորականներ։ Սմբատ Ա թագավորի ժամանակ (890-914 թթ.) Հովհաննես Դրասխանակերտցին Գնթունիներից հիշատակում է Հասան իշխանին՝ որպես արքունի տան ամնրոցի՝ Կարսի պահակազորի հրամանատար, իսկ Աշոտ Բ թագավորի ժամանակ (914-929 թթ.)՝ Աշոտ և Վասակ իշխաններին՝ որպես Գուգարք նահանգի վերակացուներ և նրա Շամշուլդե գլխավոր ամրոցի բերդապահներ։ Գնթունիների նախարարական տիրույթի մասին տեղեկությունները կցկտուր են։ Տրդատ Գ թագավորը իր հունական արձանագրության մեջ հիշատակել է Գնթունիների իշխաններից մեկին՝ Նիգ գավառում կալվածք պարգևելու առիթով։ Այս, ինչպես նաև Ապարանում, Քասաղ գետի ափին, մի հին եկեղեցու ավերակներում պահպանված Գնթունիների իշխան Գրիգորի արձանագրության հիման վրա էլ ենթադրվում է, որ Նիգ գավառը եղել է Գնթունիների կալվածքը։ Բնակվել են Գեղամա լճի հյուսիսային եզերքին։


== Անվան ստուգաբանություն ==
Սերգեյ Ումառյանի կարծիքով, «Նիգ» գավառանունը առաջացել է հնդեվրոպական sneu «նայ, «հոսել», «ջուր» նախահիմքից։ Sneu-ն հայերի հնդեվրոպական նախնի տուհեր ցեղախմբի լեզվով տառադարձվել է naj կամ new, որից էլ w>g, հնչյունափոխությամբ տեղանունը Neg>Nig, որը նշանակում է «ջրատեղ» կամ «ջրաշատ»։ Այս անունը թարգմանվել է պահլավերեն abaran, որի էլ Ապարան, նույն բովանդակությամբ՝ «ջրաշատ»։ Ըստ Ուռումյանի, Ապարան անունը բնավ կապ չունի շինծու «ապարանք» բառի հետ։


== Գրականություն ==
Երեմյան Ս. Տ., Հայաստանն ըստ «Աշխարհացոյց»-ի, Երևան, 1963, էջ 72
Ղևոնդ Ալիշան, Այրարատ, Վենետիկ։
Վիկտոր Պետրոսյանց /Տիգրան Պետրոսյանց/, Նիգ-Ապարանի պատմաճարտարապետական հուշարձանները։ Երևան, 1988։
Բաբկեն Հարությունյան, Մեծ Հայքի վարչա-քաղաքական բաժանման համակարգն ըստ «Աշխարհացոյց»-ի, Մաս Ա, Երևան, 2001 (մեծադիր քարտեզով)։
Բաբկեն Հարությունյան, Հայաստանի պատմության ատլաս, Ա մաս, Երևան, 2004, 2005։
Բաբկեն Հարությունյան, Հայաստանի պատմության ատլաս, Բ մաս, Երևան, 2008։
Բաբկեն Հարությունյան, Հայաստանի ազգային ատլաս, Բ մաս, Երևան, 2008։


== Ծանոթագրություններ ==
Դմիտրի Խավին

Դմիտրի Խավին (ռուս.՝ Дми́трий Заха́рович Ха́вин, դեկտեմբերի 15, 1948(1948-12-15), Լենինգրադ, ՌԽՖՍՀ, ԽՍՀՄ - դեկտեմբերի 9, 2007(2007-12-09), Բրյուսել, Բելգիա), խորհրդային և ռուս միջազգային լրագրող, օպերատոր, ՆՏՎ հեռուստաալիքի թղթակից։


== Կենսագրություն ==
Դմիտրի Խավինը ծնվել է 1948 թվականի դեկտեմբերի 15-ին, Լենինգրադում։ 1975 թվականին գերազանցությամբ ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական ֆակուլտետը (հետագայում կարողացել է անել նաև օպերատորական աշխատանք), դրանից հետո աշխատել է պետական հեռուստառադիոընկերությունում։
Լրագրության ասպարեզ է անցել 1970-ական թվականներին։ Լուսաբանել է Տաջիկստանում, Աֆղանստանում և Ավստրալիայում կատարվող իրադարձությունները։ Իր աշխատանքի համար պարգևատրվել է «Մարտական ծառայության համար» մեդալով։
Երկար ժամանակ ղեկավարել է «Ռուսկայա լինիա» գործակալությունը, որը մասնագիտացած է եվրոպական երկրներից ռուսական հեռուստաալիքների համար տեսանյութերի նկարահանումների ուղղությամբ։
1996 թվականի օգոստոսից Խավինն աշխատել է որպես ՆՏՎ հեռուստաալիքի թղթակից։ Մասնագիտացել Է ԵՄ-ի և ՆԱՏՕ-ի գործունեության լուսաբանման գործում։ Բացի այդ, ռեպորտաժներ է նկարահանել նաև ոչ քաղաքական թեմաներով։ Ապրել է Բելգիայի Վաթեռլոո քաղաքում։ Իր սյուժեներից շատերը Խավինն ինքնուրույն նկարահանել է որպես հեռուստաօպերատոր։ Աշխատել է «Այսօր», «Արդյունքներ», «Ֆուտբոլային ակումբ» և «Երկիր և աշխարհ» հեռուստածրագրերի համար։
Մահվանից մի քանի ամիս առաջ բժիշկները Դմիտրիի մոտ քաղցկեղ են հայտնաբերել։ Մահացել է 2007 թվականի դեկտեմբերի 9-ին՝ մինչև իր 59-ամյակը չապրելով ընդամենը մեկ շաբաթ։


== Ընտանիք ==
Դմիտրին Զախարիա Խավինի որդին է։ Դմիտրի Խավինն ամուսնացած էր և ուներ երեխաներ ու թոռներ։ Աղջիկը Ալեքսանդրա Խավինան է, տղան` Վլադիսլավ Խավինը։ Թոռները Դմիտրի Կոպցովն ու Դարիա Կոպցովան են։


== Ծանոթագրություններ ==


== Արտաքին հղումներ ==
Умер корреспондент НТВ Дмитрий Хавин Archived 2007-12-10 at the Wayback Machine.
Памяти Хавина… Сборник видеосюжетов Archived 2007-12-10 at the Wayback Machine.
Լան Հյուսիս (կանտոն)

Լան Հյուսիս (ֆր.՝ Laon-Nord), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 16506 մարդ էր։Կանտոնի համարը 218 է։ Լան Հյուսիս կանտոնում կա 9 կոմունա, որոնցից ամենամեծը Լան Հյուսիս կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Զվերևո (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ Զվերևո (այլ կիրառումներ)Զվերևո (ուկրաիներեն՝ Звірове), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Զվերևո գյուղում բնակվում էր 1 037 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծիլ (հանդես)

«Ծիլ» (անգլ.՝ The Germ), Պրեռաֆայելիտների եղբայրության անդամների (Ուիլյամ Հոլման Հանտ, Դանթե Գաբրիել Ռոսսետտի և նրա եղբայր Ուիլյամ Մայքլ Ռոսսետտի) հիմնած հանդեսը։ Գլխավոր խմբագիրը եղել է Ուիլյամ Ռոսսետտին։
Հանդեսը մեծ հաջողություն ու ճանաչում չի ունեցել, լույս է տեսել 1850 թվականի հունվարից մինչև ապրիլ։ Aylott & Jones հրատարակչությունում տպագրվել է ընդամենը 4 համար։ «Ծիլ» անվանումը ընտրվել է, որպեսզի ցույց տրվի պրեռաֆայելիտների անքակտելի կապը բնության հետ, և առաջին հերթին «Ծիլը» պետք է լիներ այն ընձյուղը, որից պետք է աճեին ստեղծագործական նոր գաղափարներ։
Հանդեսում տպագրվել են պրեռաֆայելիտների տեսական հոդվածները, Ուիլյամ Ռոսսետտիի, Քրիստինա Ջորջինա Ռոսսետտիի, Թոմաս Վուլների, Ջեյմս Քոլինսոնի, նկարիչ Ուոլտեր Դևերելի, Ուիլյամ Սքոթի բանաստեղծական գործերը։ Այստեղ է տպագրվել Դանթե Գաբրիել Ռոսսետտիի «Երկնային ընկերուհի» (անգլ.՝ The blessed Damozel) բանաստեղծությունը, որը հեղինակը գրել էր 19 տարեկանում։ Սա շատերի կողմից համարվում է Ռոսսետտիի լավագույն ստեղծագործությունը։ «Ծիլ» հանդեսում լույս են տեսել նաև պրեռաֆայելիտների ընկերների գրած հոդվածներ և էսսեներ արվեստի ու գրականության վերաբերյալ, օրինակ՝ Ֆորդ Մեդոքս Բրաունի։ Թեպետ լույս է ընծայվել հանդեսի միայն չորս համար, այն նկարիչների շրջանում բազմաթիվ համակիրներ է ձեռք բերել։ Վերջին երկու համարները կրել են նոր անվանում՝ «Արվեստ և պոեզիա» (անգլ.՝ Art and Poetry: Being Thoughts towards Nature Conducted Principally by Artists)։


== Ծանոթագրություններ ==


== Արտաքին հղումներ ==
The Germ: Thoughts towards Nature in Poetry, Literature and Art (անգլ.) (Ուիլյամ Մայքլ Ռոսսետտիի մեկնաբանություններով)
The Rossetti Archive
Վոլգոգրադի ջրամբար

Վոլգոգրադի ջրամբար (ռուս.՝ Волгоградское водохранилище), ջրամբար Ռուսաստանում, տեղակայված է Վոլգոգրադի ու Սարատովի մարզերի տարածքում։ Ստեղծվել է Վոլգայի Խորհրդային Միության Կոմկուսի 22-րդ համագումարի անվան հէկի (ներկայում՝ Վոլգայի հէկ) կողմից, որ 60 մետր բարձրություն ունեցող ամբարտակ է կառուցել Վոլգա գետի վրա։ Ջրամբարը լցվել է 1958-1961 թվականների ընթացքում։
Ջրամբարի մակերեսը կազմում է 3117 կմ², ծավալը՝ 31,5 կմ³: Երկարությունը կազմում է 540 կմ, ամենամեծ լայնությունը 17 կմ է, միջին լայնությունը՝ 5,8 կմ, իսկ միջին խորությունը՝ 10,1 մ։ Ջրամբարի առավելագույն խորությունը 41 մետր է, ափի գծի երկարությունը կազմում է 1 678 կմ։ Վոլգոգրադի ջրամբարը Վոլգայի վրա ստեղծված ամենամեծ ջրամբարներից մեկն է. իր զբաղեցրած տարածքով այն զիջում է միայն Կույբիշևի ու Ռիբինսկի ջրամբարներին։
Վոլգոգրադի ջրամբարն իրականացնում է հոսքի սեզոնային կարգավորում (տատանումների մակարդակը կազմում է մինչև 3 մ)։ Օգտագործվում է էներգիայի ստացման, ջրային տրանսպոտի, ոռոգման ու ջրամատակարարման նպատակներով։ Ջրամբարում զարգացած է նաև ձկնորսությունը (բրամ, շիղաձուկ, ծածան)։ Վոլգոգրադի ջրամբարի ափին են տեղակայված Սարատով, Էնգելս, Կամիշին, Դուբովկա, Վոլսկ, Մարքս քաղաքները։
Վոլգոգրադի ջրամբարը զբոսաշրջության կարևոր կենտրոն է ու հանգստի վայր։ Վոլգայի հէկի ամբարտակի վրա գործում է Ռուսաստանի ամենամեծ ձկնամբարձիչներից մեկը։ Ջրամբարի հիմնական նավահանգիստներն են Սարատովը, Կամիշինը, Նիկոլաևսկը, Բիկովոն, Պրիմորսկը, Դուբովկան։
1980-ական թվականներին սկսվել է Վոլգա-Դոն 2 ջրանցքի շինարարությունը, որը Վոլգոգրադի ջրամբարն ուղղակիորեն պիտի միացներ Դոն գետին (ի տարբերություն արդեն գոյություն ունեցող Վոլգա-Դոն ջրանցքի, որ սկիզբ է առնում Վոլգոգրադից ավելի հարավ՝ Վոլգայի հէկից ներքև)։ Նախագծի իրականացումը դադարեցվել է 1990 թվականին։


== Ծանոթագրություններ ==


== Գրականություն ==
Волжская ГЭС имени XXII съезда КПСС, т. 1, М. — Л., 1965.
Վոսկրեսենսկոե (գյուղ, Զիլաիրսկի շրջան)

Անվան այլ կիրառումների համար տե՛ս՝ ՎոսկրեսենսկոեՎոսկրեսենսկոե (ռուս.՝ Воскресенское, բաշկիրերեն՝ Воскресенка), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 194 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոնունգեն

Շոնունգեն (գերմ.՝ Schonungen), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7834 մարդ։ Զբաղեցնում է՝ 81,03 կմ² տարածք։ Պաշտոնական կոդ 09 6 78 174։


== Ծանոթագրություններ ==


== Արտաքին հղումներ ==
Պաշտոնական կայք
Թատրոնից հետո

«Թատրոնից հետո» (ռուս.՝ После театра), Անտոն Պավլովիչ Չեխովի պատմվածքը։ Առաջին անգամ հրատարակվել է 1892 թվականին։


== Հրապարակում ==
Առաջին անգամ հրատարակվել է «Պետերբուրգյան թերթ» պարբերականում (1892 թվականի ապրիլի 7, թիվ 94), «Ուրախություն» վերնագրով՝  Անտոն Չեխովի ստորագրությամբ։
Հետագայում աշխատանքն ընդգրկվել է նաև Ադոլֆ Մարքսի 1899-1901 թվականներին հրատարակած Անտոն Չեխովի ստեղծագործությունների ժողովածուում։ Այս հրատարակության համար պատմվածքը զգալիորեն կրճատվել է. մասնավորապես, հեռացվել է Նադյայի «գեղարվեստական ստեղծագործության գաղափարի» մասին պատկերացումները, Գորնիի և Գրուզդևի համեմատելի բնութագրերը։ Բոլոր փոփոխությունների արդյունքում սյուժեն ավելի շատ կենտրոնացել է գլխավոր հերոսի ապրումների շուրջ։
Չեխովի կենդանության օրոք պատմվածքը թարգմանվել է լեհերեն, չեխերեն, սլովակերեն և սերբախորվաթերեն։


== Սյուժե ==
16-ամյա Նադյա Զելենինան մոր հետ տուն է վերադառնում «Եվգենի Օնեգին» ներկայացումից հետո և ցանկանում է գրել նույնպիսի նամակ, ինչպիսին գրել էր Տատյանան։ Նրան սիրահարված են սպա Գորնին և ուսանող Գրուզդևը, սակայն նա ուզում է մտածել, որ ոչ ոք իրեն չի սիրում, քանի որ այդ դեպքում իրավիճակը դառնում է թշվառ, և հետևաբար, հետաքրքիր։ Նա մտածում է, թե նրանցից ում ավելի լավ կլինի գրել և սկսում է երկու երիտասարդների հետ կապված հիշողությունները մատների վրա ծալել։ Ի վերջո, նա ընտրում է Գրուզդևին, թեև պարզ է, որ ոչ նրան, ոչ էլ Գորնիին նա լրջորեն չի վերաբերվում։


== Պատմություն ==
Թեև «Պետերբուրգյան թերթ» պարբերականում գրողը դեռևս չի հրապարակվել դեռևս 1888 թվականից, Սանկտ Պետերբուրգում գտնվելով 1891 թվականի դեկտեմբերից 1892 թվականի հունվար, հրատարակիչ Ս. Ն. Խուդենկովը նրան առաջարկել է նորից սկսել համագործակցություն։ «Խուդենկովը ինձ նշանակեց 40 կոպեկ տողի համար և տվեց 200 ռուբլի հետագայի համար, չնայած ես նրան չէի խնդրել այդ մասին», - գրում է Չեխովը Ն. Մ. Եժովին 1892 թվականի հունվարի 2-ին, Խուդենկովի հետ հանդիպումից երկու օր հետո։ Այդ ավանսի հաշվին Չեխովը «Սանկտ Պետերբուրգյան թերթին» ուղարկեց «Ուրախություն» պատմվածքը։ Չեխովի այդ ժամանակահատվածի նամակներում դրանց հետ տարվող աշխատանքի մասին որևէ հիշատակում չկար։ Կարելի է ենթադրել, որ Չեխովն ուղարկել էր անավարտ վեպում ընդգրկված ավելի վաղ գրված մի պատմություն։ Թերևս այդ պատճառով էլ նրա թղթերում II թվի ներքո բացակայում էր գրվածքի ձեռագիրը՝ կապված Զելենինաների ընտանիքի հետ։


== Ծանոթագրություններ ==
Ատարաքսիա

Ատարաքսիա (հունարեն՝ αταραξία - անվրդովություն, սառնասրտություն), հոգեկան հանգստի ու անվրդովության վիճակ, որը հին հունական որոշ փիլիսոփաների կարծիքով իմաստունին է հատուկ։
«Ատարաքսիա» գոյականն առաջինը շրջանառության մեջ մտցրել է Դեմոկրիտեսը։ Արիստոտելը էթիկայի մեջ կիրառել է որպես ածական՝ ներկայացնելու համար առաքինությունները՝ զսպվածությունն ու առնականությունը։ Լայնորեն կիրառվել է էպիկուրիզմի և սկեպտիցիզմի մեջ։
Ատարաքսիոն ուղին, ինչպես գտնում էին Դեմոկրիտեսը, Էպիկուրոսը, Լուկրեցիոսը, աշխարհի ճանաչողությունն է, վախի հաղթահարումը, տագնապներից ազատագրվելը։ Էպիկուրոսի ատարաքսիան հաճույքի, բավականության հետ է կապված, մարմանական ցավի և հոգևոր տանջանքների բացակայության հետ։ Աստվածների և մահվան մասին կեղծ պատկերացումները հոգում վախ են ծնում։ Այդ մասին սառը դատողությանը հանգում ենք ատարաքսիայի միջոցով։ Ատարաքսիան ամենակարևորի ամենաընդհանուրի վրա կենտրոնանալն է։
Մինչդեռ սկեպտիկները (Պիռոնը՝ հին հունարեն - Πύρρων նաև Պլատոնական ակադեմիայի սկեպտիկները) սովորեցնում էին, որ ատարաքսիան ձեռք է բերվում դոգմատիկ դատողություններից ձեռնպահ մնալով, տեղի ունեցողի նկատմամբ, ուրախության ու վշտի նկատմամբ անտարբերությամբ (ապատիա)։
Մարքսիստական բարոյագիտությունը մերժում է հայեցողական վերաբերմունքը կյանքի նկատմամբ, հետևաբար հերքում է ատարաքսիայի իդեալը, առանձնապես այն իդեալը, որի մասին խոսում էին սկեպտիկները։
Ժամանակակից գործնական հոգեբանության մեջ ատարաքսիան վախի բացարձակ բացակայության վիճակն է, որը, որպես կանոն առաջանում է էմոցիոնալ սթրեսի արդյունքում։


== Տես նաև ==
Ավտարկիա
Ապատիա
Նիրվանա


== Գրականություն ==
Փիլիսոփայական բառարան, Ե., 1975 թ.։
Демокрит. ISBN 978-5-244-01115-9


== Արտաքին հղումներ ==
LA RECHERCHE DU BONHEUR OU L’ATARAXIE Երջանկության ձգտում կամ ատարաքսիա, (ֆր.)
Աբրահամ Շատարևյան

Աբրահամ Շատարևյան (մոտ 1855 - ?), հայ բժիշկ։


== Կենսագրություն ==
Ծնվել է մոտ 1855 թվականին։ Բժշկական բարձրագույն կրթություն է ունեցել։ 1895 թվականի դրությամբ եղել է
Եդեսիայի քաղաքապետական բժիշկը։ Եդեսիայում հայտնի է եղել Հաքիմ Աբրահամ անունով։
1895 թվականի սեպտեմբեր ամսվա մի կիրակի օր 12 զինված թուրքեր մտել են Եդեսիա քաղաքի հայոց թաղը, տնից դուրս կանչել հայ եկեղեցու գանձապահ Պողոս Սարաֆյանին և դռան առջև դաշունահարելով սպանել։ Հայ
երիտասարդները, հետապնդելով փախչող թուրքերին, բռնել են նրանցից մեկին՝ բերեջիկցի Իսմայիլին, որի ձեռքին եղել է արյունոտ դաշույնը, և հանձնել հայոց եկեղեցու մոտ գտնվող ոստիկանատուն։ Թուրք ոստիկանները սվինով սպանել են Իսմայիլին՝ ասելով. «Մեր օգու­տի հա­մար հա­յե­րը քեզ սպա­նե­լու էին։ Քա­նի որ ողջ այս­տեղ հա­սար, պետք է որ մենք քեզ սպա­նենք, ապա` հայերին այդ առիթով նեղը դնենք և թուրքերին ոտի հանենք։ Դու մեր ազգային նահատակն ես։ Դու պիտի մեռնես, որպեսզի ուրիշները քո հետևից գան»։ Շատ չանցած՝ ոստիկանատուն են ժամանել ոստիկանական նոր ուժեր։ Իսմայիլի դիակը կառավարչատուն են տարել։ Քաղաքի բժիշկ Աբրահամ Շատարևյանը, զննելով դիակը, հայտարարել է, որ Իսմայիլին սպանել են սվինով (իսկ սվինով կարող էին սպանել
միայն թուրք ոստիկանները)։ Դա ակնհայտորեն հակասել է կառավարության տեսակետին, ըստ որի՝ Իսմայիլին սպանել էին հայերը։ Կառավարությունը հետամուտ չի եղել Պողոս Սարաֆյանի սպանության և ոճրագործ Իսմայիլի մյուս 11 ընկերները փնտրելու գործին։
Այդ դեպքից հետո անհայտ անձինք բժշկին վայր են նետել իր պաշտոնատան (բուժարանի) տանիքից ու սպանել՝ 40 տարեկանում։
1915 թվականին ձերբակալվել է Աբրահամ Շատարևյանի երիտասարդ որդին՝ Գևորգ Շատարևյանը։


== Գրականություն ==
Գազանճեան Նիկողոս, Յուշագրութիւն Եդեսիոյ 1895-ի Ջարդէն Մինչեւ 1915ի Հերոսամարտը եւ Եղեռնը, Երեւան, 2004, 224 էջ։
Իսկահատեան Հարութիւն, Վկայարան Հայկական Ցեղասպանութեան, Գիրք Բ., Պէյրութ, 2011, 352 էջ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Վեբ սերիալ

Վեբ սերիալ (անգլ. Web series), սերիալների մի տեսակ, որը թողարկվում է համացանցում, սակայն հետագայում հնարավոր է հայտնվի հեռուստատեսությունում։ Մեկ սերիան հաճախ անվանում են վեբ սերիա։


== Նկարագրություն ==
Այս ժանրի սերիալների հայտնիությունը վերջին ժամանակներում աճում է, չնայած նրան, որ հայեցակարգը նոր չէ։ Առաջին վեբ սերիալը ստեղծել է ամերիկացի պրոդյուսեր Սքոթ Զաքարին 1995 թվականին, այն անվանվել է՝ «Homicide: Second Shift»: Վեբ սերիալների ինտենսիվ արտադրությունը սկսվել է 1997 թվականին, սակայն ավելի ուշ դադարեցվել է ֆինանսական և տեխնոլոգիական սահմանափակուման պատճառով։
Վեբ սերիալների հայտնիության աճի պատճառներ կարելի է համարել համացանցի հասանելիությունը և հոսքային հոլովակների տեխնոլոգիաների բարելավվումը։ Սա հնարավորություն է տվել անկախ արտադրողներին ստեղծել ցածր բյուջետային ֆիլմեր և սերիալներ և համացանցի միջոցով տարածել դրանք։ Վերջին շրջանում նույնիսկ խոշոր հեռուստաընկերությունները օգտագործում են համացանցը՝ որպես իրենց հեռուստատեսային շոուների տարածման, ինչպես նաև համացանցի համար զանգվածային տեղեկությունների և շոուների մշակման միջոց։
Վեբ սերիալները ամենից հաճախ սիրողական են համարվում, սակայն կան նաև պրոֆեսիոնալներ, օրինակ «Վարորդներ» («Drivers»), որտեղ մասնակցություն է ունեցել Մակոլեյ Կալկինը։


== Պատմություն ==
2004-2006 թվականներին հայտնիություն են ձեռք բերել մի քանի անկախ վեբ սերիալներ, մասնավորապես Rooster Teeth Productions ընկերության կողմից ստեղծված «Կարմիրները ընդդեմ Կապույտների» սերիալը, որը համարվում է ամենաերկարատև վեբ սերիալը։ Սերիալները, որոնք հիմնականում տարածվում են այնպիսի տեսանյութերի հոսթինգների միջոցով, ինչպիսիք են՝ ՅուԹյուբ, RuTube, Vimeo, ինչպես նաև սոցիալական ցանցերի միջոցով։ «Կարմիրները ընդդեմ Կապույտների» սերիալը դիտել են ավելի քան 100 միլիոն օգտատերեր։ «Սեմի յոթ ընկերները» սերիալը, որը թողարկվել է 2006 թվականի ամռանը, առաջադևվել է «Էմմի» մրցանակաբաշխությունում և արգելվել է համացանցում, քանի որ սերիալի հեղինակային իրավունքները ձեռք է բերել Մայքլ Այսները։ Վեբ սերիալները արտադրվում և հաջողություն են ունենում ոչ միայն ԱՄՆ-ում, այլ նաև նախկին սովետական երկրներում, օրինակ, «Mr. Freeman» սերիալը The Best of Blogs միջազգային մրցույթի ժամանակ ճանաչվել է «Լավագույն վիդեոբլոգ», իսկ մանկական «Ծիծաղի ավտոբուս» սքեչը հաղթել է «Рыбий Глаз» 11-րդ միջազգային կինոփառատոնի «Սինեմա» անվանակարգում։ 2017 թվականին Ռուսաստանը գործարկել է վեբ սերիալներին նվիրված առաջին ռեսուրսը՝ The Digital Reporter-ը։


== Տես նաև ==
Համացանցային մեմ


== Ծանոթագրություններ ==
Մայքլ Տրևինո

Մայքլ Տրեվինո (անգլ.՝ Michael Anthony Trevino, հունվարի 25, 1985(1985-01-25), Մոնթեբելլո, Լոս Անջելես շրջան, Կալիֆոռնիա, ԱՄՆ), ամերիկացի դերասան, առավել հայտնի է «Վամպիրի օրագրերը» հեռուստասերիալում կատարած Թայլեր Լոքվուդի դերով։ Մայքլ Տրևինոյի մանկությունն անցել է Լոս Անջելեսի արևելյան մասում։ Նրա առաջին նկարահանումները եղել են Old Navy (հագուստ ընտանիքի համար) գովազդում։
Հեռուստատեսությունում առաջնաելույթ է կատարել 2015 թվականին Հավերժական ամառ հեռուստասերիալում։ Նա ունեցել է մի քանի դերեր հեռուստահաղորդումներում՝ Հմայվածները, Հավերժական ամառ, Ոսկրերը, Քեյն, Հարուստները, 90210, Մենտալիստը։ Տվյալ պահին Մայքլ Տրևինոն ապրում է Լոս Անջելեսում, բայց ստիպված է լինում գնալ Ատլանտա, որտեղ անցկացվում է Վամպիրի օրագրերը հեռուստասերիալի նկարահանումները։


== Վաղ տարիներ ==
Մեծացել է Կալիֆոռնիայի Մոնթեբելլո քաղաքում, իսկ հետո տեղափոխվել է Վալենսիա։ Նրա մայրը ծագումով Մեքսիկայի Սակատեկաս քաղաքից է, իսկ հայրը՝ մեքսիկացի ներգաղթյալ, որն ապրել է Կալիֆոռնիայի Ֆրեզնո քաղաքում։


== Անձնական կյանք ==
Եղել է հարաբերությունների մեջ Երգչախումբ, հեռուստասերիալի Ջեննա Աշկովիցի հետ։ 2014 թվականի մայիսի զույգը բաժանվել է։


== Ֆիլմագրություն ==


== Ծանոթագրություններ ==


== Արտաքին հղումներ ==
Ալեքսիս Սմիթ

Ալեքսիս Սմիթ (անգլ.՝ Alexis Smith, հունիսի 8, 1921(1921-06-08)[…], Պենտիկտոն, Regional District of Okanagan-Similkameen, Բրիտանական Կոլումբիա, Կանադա - հունիսի 9, 1993(1993-06-09)[…], Լոս Անջելես, Կալիֆոռնիա, ԱՄՆ), ամերիկացի դերասանուհի, «Թոնի» մրցանակի դափնեկիր։


== Կյանքը և Կարիերան ==
Գլեդիս Սմիթը ծնվել է Պենտիկտոնում, Բրիտանական Կոլումբիա, իսկ իր կարիերան նա սկսել է Լոս Անջելեսում, որտեղ տեղափոխվել էր ընտանիքի հետ՝ պատանի հասակում։ 1940 թվականին նա «Warner Bros» ընկերության հետ կնքեց պայմանագիր։ Նա նկարահանվել է մի քանի հայտնի հոլիվուդյան ֆիլմերում 1940-ական թվականներին, իսկ ավելի ուշ նաև նա հաջողություններ ունեցավ Բրոդվեյի բեմում։ Սմիթը նկարահանվել է ավելի քան 50 կինոֆիլմում, հիմնականում գլխավոր դերում։ 1980-ականներին նա նկարահանվում էր Դալլաս սերիալում, որտեղ խաղում էր չար տիկնոջ՝ Ջեմիկ Մոլտֆորդի դերը։ Նրան նաև առաջարկվել էր մասնակցել «Ուրախ Ընկերություն» սիտկոմին։ Դերասանուհին մահացել է 1993 թվականին Լոս-Անջելեսում՝ գլխի ուռուցքի պատճառով, իր 72-ամյակից ուղիղ մեկ օր հետո։


== Ֆիլմագրություն ==


== Ծանոթագրություններ ==
Լյուդմիլա Չեռնիխ

Լյուդմիլա Չեռնիխ (ռուս.՝ Людмила Ивановна Черных, հունիսի 13, 1935(1935-06-13), Shuya, Իվանովի Արդյունաբերական շրջան, ՌԽՖՍՀ, ԽՍՀՄ - հուլիսի 28, 2017(2017-07-28), Ռուսաստան), սովետական աստղագետ, աշխատել է Ղրիմյան աստղաֆիզիկական աստղադիտարանում։


== Կենսագրություն ==
1959 թվականին ավարտել է Իրկուտսկի պետական մանկավարժական ինստիտուտի ֆիզիկա-մաթեմատիկական ֆակուլտետը։ 1959 թվականից 1963 թվականները աշխատել է Համառուսաստանյան ֆիզիկատեխնիկական և ռադիոտեխնիկական չափումների գիտա-հետազոտական ինստիտուտի Իրկուտսկի ժամանակի և հաճախության լաբորատորիայում, որտեղ զբաղվել է աստղագիտական դիտարկումներով։ 1964 թվականից 1998 թվականները եղել է Ռուսաստանի գիտությունների ակադեմիայի Տեսական աստղագիտության ինստիտուտի գիտաշխատող և աշխատել է Ղրիմյան աստղաֆիզիկական աստղադիտարանում։ Այստեղ ծանոթացել է ապագա ամուսնու, աստղագետ Նիկոլայ Չեռնիխի հետ։ 1998 թվականից սկսած աշխատում է Ղրիմյան աստղաֆիզիկական աստղադիտարանում, որպես ավագ գիտաշխատող։
Լյուդմիլա Չեռնիխը հայտնաբերել է 268 աստերոիդ։ Հայտանբերած աստերոիդներից մեկը նա անվանել է իր ամուսնու պատվին (6619) Կոլյա, իսկ Չեռնիխ ամուսնական զույգի պատվին, չեխ աստղագետ Անտոնին Մրկոսը անվանել է իր հայտնաբերած (2325) Չեռնիխ աստերոիդը։ Կին աստղագետների շարքում Չեռնիխը 1979 թվականից 1990 թվականները զբաղեցնում էր երկրորդ տեղը հայտնաբերած աստերոիդների թվով։
Պարգևատրվել է ԽՍՀՄ գիտությունների ակադեմիայի Աստղագիտական խորհրդի երեք մեդալներով (1975, 1979 և 1982 թվականներ); Բուլղարիայի գիտությունների ակադեմիայի պատվավոր նշանով (1984) և այլ պարգևներով։ Հանդիսանում է Շույա քաղաքի պատվավոր քաղաքացի)։


== Ծանոթագրություններ ==


== Արտաքին հղումներ ==
Людмила Ивановна Черных (ռուս.)
Տերե-Խոլսկի կոժուն

Տերե-Խոլսկի կոժուն (ռուս.՝ Тере-Хольский кожуун, տուվ. Тере-Хөл кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 2003 թվականին։ Վարչական կենտրոնը՝ Կունգուրտուգ։


== Աշխարհագրություն ==
Շրջանի տարածքի մակերեսը կազմում է 10050,02 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 1830 մարդ։ Բնակչության խտությունը կազմում էր 0,18 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ստոմյատկա

Ստոմյատկա (ռուս.՝ Стомятка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալլու

Ալլու (ֆր.՝ Alloue), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2014 թվականի դրությամբ կազմում է 492 մարդ, բնակչության խտությունը` 10.57 մարդ/կմ²։ Բնակավայրը զբաղեցնում է 46.54 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ-արևմուտք, Պուատիե քաղաքից` 65 կմ հարավ, Անգուլեմ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 314 աշխատունակ (15-64 տարեկան) բնակիչ, որոնցից ակտիվ էին 217-ը, իսկ ոչ ակտիվները` 97։ Ակտիվության ցուցանիշը կազմում է 69,1 %։ 217 աշխատունակ մարդկանցից աշխատել է 201 անձ (117 տղամարդ և 84 կին)։ Գործազուրկ են եղել 16 անձ (9 տղամարդ և 7 կին)։ 97 անաշխատունակներից 26-ը եղել են աշակերտներ կամ ուսանողներ, 40-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եռվեկյուլա (գյուղ, Օռիսաառե շրջան)

Անվան այլ կիրառումների համար տե՛ս՝ Եռվեկյուլա (այլ կիրառումներ)Եռվեկյուլա (էստ․՝ Järveküla), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3195) Ֆեդչենկո

(3195) Ֆեդչենկո (անգլ.՝ Fedchenko), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,911747 ա. մ., առավելագույնը մոտենում է 2,7317 ա. մ. հեռավորության վրա և հեռանում 3,0917 ա. մ.։ Արեգակի շուրջ մեկ ամբողջական պտույտ է կատարում 1814,8 երկրային օրվա ընթացքում, իր ուղեծրով շարժվելով միջինում 0,198369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3195) Ֆեդչենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժդանովո (գյուղ, Բոլշեբոլդինսկի շրջան)

Անվան այլ կիրառումների համար տե՛ս՝ ԺդանովոԺդանովո (ռուս.՝ Жданово), գյուղ Ռուսաստանի, Նիժնի Նովգորոդի մարզի Բոլշեբոլդինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էխինգ (այլ կիրառումներ)

Էխինգ, կարող է վերաբերել՝

Էխինգ - համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆրայզինգի շրջանում
Էխինգ - կոմունա Գերմանիայում, Բավարիա համայնքում։ Գտնվում է Ստորին Բավարիա վարչական շրջանի ենթակայության ներքո
Լուզեռնետա

Լուզեռնետա (իտալերեն՝ Lusernetta), կոմունա Իտալիայի Պիեմոնտ մարզի Թուրին գավառում։
Բնակչությունը՝ 491 մարդ (2008 թվականի տվյալներով)։ Բնակչության խտությունը՝ 70 մարդ/կմ²։ Տարածքը՝ 7 կմ²։ Փոստային ինդեքս՝ 10060։ Հեռախոսային կոդ՝ 0121։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ +39 0121 909.026


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռեեսոլաանե

Ռեեսոլաանե (էստ․՝ Rääsolaane), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սակալա (բարձրավայր)

Անվան այլ կիրառումների համար տե՛ս՝ Սակալա (այլ կիրառումներ)Սակալա բարձրավայր (էստ․՝ Sakala kõrgustik), Էստոնիայի հարավում գտնվող բարձրավայրերից, տեղաբաշխված է Վիրտսյարվ լճից հարավ-արևմուտք։ Գտնվում է Վիլյանդիմաա նահանգում և Պյարնումաա նահանգի ծայր հարավարևելյան մասում։ Առավելագույն բարձրությամբ կետը այս բարձրավայրում 146 մ ծովի մակերևույթից բարձրությամբ Ռուտու Մյագի (էստ․՝ Rutu mägi) բլուրն է։ Սակալա բարձրավայրի հարավային մասը մասնակիորեն անցնում է Լատվիայի տարածք, որտեղ այն նույնպես անվանվում է Սակալա (լատիշ․՝ Sakalas augstiene)։
Բարձրավայրի անվանումը եկել է պատմական Սակալա տարածքից, որտեղ միջին դարերում ապրել էր էստերի ութ խոշորագույն ցեղերից մեկը, որը կրում էր նույն անունը։
Բացի բարձրավայրի ամենաբարձր կետի (Ռուտու Մյագի, 146 մ), Սակալա բարձրավայրի վրա են գտնվում Կեռստնա մյագի (էստ․՝ Kärstna mägi, 136 մ) և Սյուռգավեռե (էստ․՝ Sürgavere, 128 մ) բլուրները։


== Ծանոթագրություններ ==
Կուլլենգա

Կուլլենգա (էստ․՝ Kullenga), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օտտավա Սենատորզ

«Օտտավա Սենատորզ» (անգլերեն՝ Ottawa Senators, ֆրանսերեն` Sénateurs d'Ottawa), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է Կանադայի  մայրաքաղաք Օտտավայում։ Հիմնադրվել է 1990 թվականին։
Տան հանդիպումներն անցկացնում է «Քընեդիան թայր սենթր» մարզապալատում։


== Արտաքին հղումներ ==
Պաշտոնական կայք
Կաստանյալի գավառ

Կաստանյալի  (պորտ.՝ Microrregião de Castanhal), գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 265 414 մարդ 2006 թվականի տվյալով։ Զբաղեցված տարածքը 3760,738  կմ²։ Բնակչության խտությունը 70,6  մարդ/կմ²։


== Վիճակագրություն ==
Համախառն ներքին արտադրանքը կազմել է 679 251 719,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2742,87 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,726։


== Գավառի կազմ ==
Գավառի կազմի մեջ են մտնում հետևյալ համայնքները.

Բուժարու
Կաստանյալ
Մինոսքյոյ

Մինոսքյոյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Անատոլիա

Անատոլիա (հունարեն՝ άνατολία - արևածագ, արևելք), Փոքր Ասիա թերակղզու արևմտյան մասը։ Օսմանյան կայսրությունում Անատոլիա (Անադոլու) էր կոչվում Փոքր Ասիայի հյուսիսարևելյան մասն ընդգրկող վիլայեթը՝ Քյոթահյա կենտրոնով։ Հնում, մոտավորապես մ․թ․ա․ 5-4-րդ դարերում Անատոլիա են կոչել Փոքր Ասիա թերակղզին, և այսօր էլ այն երբեմն գործածվում է իբրև Փոքր Ասիա անվան հոմանիշ։
1923 թվականից թուրքական գրականության մեջ Անատոլիա են անվանում ողջ Ասիական Թուրքիան՝ ներառյալ Արևմտյան Հայաստանը, որով և խեղաթյուրվել է այդ տերմինի աշխարհագրական բովանդակությունը։


== Անվանում ==
Անվանումն առաջացել է հունարեն անատոլե (Ἀνατολή)՝ «արևելք» բառից (գտնվում է Հունաստանից արևելք)։ Բյուզանդիայում նշանակել է «Փոքր Ասիա»։ Այդ իմաստով այժմ էլ է հաճախ գործածվում։
Թուրքերը Փոքր Ասիան նվաճելուց հետո հեշտությամբ ընկալեցին թերակղզուն տրվող բյուզանդական «Անատոլիա» անվանումը, բայց այն արտասանեցին իրենց եղանակով՝ Անադոլու (թուրքերեն՝ Anadolu)։


== Ծանոթագրություններ ==
Մուֆլոն

Օդի,Մուֆլոն (լատ.՝ Ovis musimon, Ovis ammon musimon, Ovis aries orientalis), կաթնասուն կենդանի։


== Արտաքին տեսք ==
Մուֆլոնի երկարությունը հասնում է 130 սմ, բարձրությունը՝ 90 սմ, իսկ քաշն արուների մոտ՝ 50 կգ, էգերի մոտ՝ 35 կգ։


== Պահելաձև ==
Բնակվում են լեռնային լանդշաֆտներում։ Էգերն ապրում են 100 առանձնյակից կազմված խմբերով, իսկ արուները՝ միայնակ։


== Տարածվածություն ==
Տարածված են Հայկական լեռնաշխարհում՝ Հայաստանում, ինչպես նաև հյուսիսային Իրաքում և հյուսիսարևմտյան Իրանում։ Մոտ 3,000 տարի առաջ հանդիպում էր նաև Ղրիմում և Բալկաններում։ Մուֆլոններ կան նաև Կիպրոս, Կորսիկա և Սարդինիա կղզիներում, սակայն պարզ չէ դրանք վայրենացած ոչխարներ են, թե իրական մուֆլոններ։ 
Մուֆլոնը գրանցված է Հայաստանի Կարմիր գրքում։


== Ծանոթագրություններ ==
Սեն Պրոժե դը Սալեր

Սեն Պրոժե դը Սալեր (ֆր.՝ Saint-Projet-de-Salers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 125 մարդ, բնակչության խտությունը` 3.44 մարդ/կմ²։ Բնակավայրը զբաղեցնում է 36.32 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 90 կմ հարավ-արևմուտք, Օրիյակ քաղաքից` 20 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 24։ Ակտիվության ցուցանիշը կազմում է 66,7 %։ 48 աշխատունակ մարդկանցից աշխատել է 47 անձ (28 տղամարդ և 19 կին)։ Գործազուրկ են եղել 1 անձ (1 տղամարդ և 0 կին)։ 24 անաշխատունակներից 2-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (198201-198300)

Աստերոիդների ցանկ (198101-198200)  • Աստերոիդների ցանկ  • Աստերոիդների ցանկ (198301-198400)
 Աստերոիդների ցանկ (198101-198200)  • Աստերոիդների ցանկ  • Աստերոիդների ցանկ (198301-198400)